CELEX: 32011D0208
Language: sl
Date: 2011-04-01 00:00:00
Title: 2011/208/EU: Izvedbeni sklep Komisije z dne 1. aprila 2011 o finančnem prispevku Unije za nujne ukrepe za boj proti atipični kokošji kugi v Španiji leta 2009 (notificirano pod dokumentarno številko C(2011) 2062)

2.4.2011   
            
            
               SL
            
            
               Uradni list Evropske unije
            
            
               L 87/29
            
         IZVEDBENI SKLEP KOMISIJE
   z dne 1. aprila 2011
   o finančnem prispevku Unije za nujne ukrepe za boj proti atipični kokošji kugi v Španiji leta 2009
   (notificirano pod dokumentarno številko C(2011) 2062)
   (Besedilo v španskem jeziku je edino verodostojno)
   (2011/208/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 6(2) Odločbe,
   ob upoštevanju naslednjega:
   
               (1)
            
            
               Atipična kokošja kuga je nalezljiva virusna bolezen z visoko smrtnostjo pri perutnini.
            
         
               (2)
            
            
               Pri izbruhu atipične kokošje kuge obstaja tveganje, da se povzročitelj bolezni razširi na druga gospodarstva s perutnino v isti državi članici, vendar tudi na druge države članice ali tretje države zaradi trgovine z živo perutnino ali njenimi proizvodi.
            
         
               (3)
            
            
               Pri izbruhu navedene bolezni se lahko donosnost reje perutnine zaradi morebitnih hitrih epidemioloških razsežnosti močno zniža.
            
         
               (4)
            
            
               Direktiva Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge (2) določa nujne ukrepe, ki jih morajo države članice pri izbruhu takoj izvajati, da se prepreči nadaljnje širjenje virusa.
            
         
               (5)
            
            
               Odločba 2009/470/ES določa postopke, ki urejajo finančni prispevek Skupnosti za posebne veterinarske ukrepe, vključno z nujnimi ukrepi. V skladu s členom 3(2) in členom 6(2) navedene odločbe države članice prejmejo finančni prispevek za kritje stroškov nekaterih ukrepov za izkoreninjenje atipične kokošje kuge.
            
         
               (6)
            
            
               Člen 3(6) Odločbe 2009/470/ES določa pravila o deležih stroškov, nastalih v državah članicah, ki jih lahko zajema finančni prispevek Skupnosti.
            
         
               (7)
            
            
               Za plačilo finančnega prispevka Unije za nujne ukrepe za izkoreninjenje atipične kokošje kuge veljajo pravila, določena z Uredbo Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (3).
            
         
               (8)
            
            
               Izbruh atipične kokošje kuge je bil v Španiji potrjen 26. novembra 2009. Španija je v skladu z Direktivo 92/66/EGS in členom 3(2) Odločbe 2009/470/ES sprejela ukrepe za boj proti temu izbruhu.
            
         
               (9)
            
            
               Španija je v celoti izpolnila tehnične in upravne obveznosti iz člena 3(2) Odločbe 2009/470/ES in člena 6 Uredbe (ES) št. 349/2005.
            
         
               (10)
            
            
               Španija je 23. decembra 2009, 26. januarja 2010 in 25. februarja 2010 predložila oceno stroškov, nastalih zaradi uvedbe ukrepov za izkoreninjenje atipične kokošje kuge.
            
         
               (11)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za Španijo
   1.   Španiji se lahko odobri finančni prispevek Unije za kritje stroškov, ki jih je navedena država imela leta 2009 zaradi uvedbe ukrepov za boj proti atipični kokošji kugi iz člena 3(2) in člena 6(2) Odločbe 2009/470/ES.
   2.   Finančni prispevek iz odstavka 1 se določi z naknadnim sklepom, ki bo sprejet v skladu s postopkom iz člena 40(2) Odločbe 2009/470/ES.
   Člen 2
   Naslovnik
   Ta sklep je naslovljen na Kraljevino Španijo.
   
      V Bruslju, 1. aprila 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 260, 5.9.1992, str. 1.
   
      (3)  UL L 55, 1.3.2005, str. 12.